wannaphong/clean_thaiwikipedia huggingface dataset:
# แม่น้ำจีตารุม
แม่น้ำจีตารุม  เป็นแม่น้ำในจังหวัดชวาตะวันตกของอินโดนีเซีย ซึ่งมีบทบาทสำคัญต่อชีวิตของประชนในบริเวณนั้นเป็นอย่างมาก แม่น้ำนี้มีมลพิษปนเปื้อนอยู่สูงมากจากกิจกรรมต่าง ๆ ของมนุษย์

เมื่อวันที่ 5 ธันวาคม พ.ศ. 2551 ธนาคารเพื่อการพัฒนาเอเชียได้อนุมัติเงินกู้เป็นจำนวน 500,000,000 ดอลลาร์สหรัฐเพื่อทำความสะอาดแม่น้ำ และได้เรียกแม่น้ำสายนี้ว่าเป็นแม่น้ำที่สกปรกที่สุดในโลกADB lends $500 million to clean up dirtiest river
# ต่างคนต่างจ่าย
ต่างคนต่างจ่าย  เป็นสำนวนสแลงที่หมายความว่าทุกคนที่มีส่วนร่วมต้องจ่ายค่าใช้จ่ายของตนเอง แทนที่จะให้ผู้ใดผู้หนึ่งจ่ายสำหรับผู้อื่น 

 มารยาท 
ต่างคนต่างจ่ายเป็นมารยาททางสังคม  (etiquette) ที่ละเอียดอ่อน ในบางสถานะการณ์ก็เป็นที่ยอมรับเช่นในกรณีของผู้ที่รู้จักกันเพียงผิวเผิน หรือ ผู้ที่มีฐานะไม่ไคร่ดีนัก แต่อาจจะถือว่าไม่สุภาพในกรณีบางอย่างเช่นการเดท หรือ การเลี้ยงอาหารที่เกี่ยวกับธุรกิจ

ตามธรรมเนียมที่ปฏิบัติกันในสมัยโบราณฝ่ายชายมักจะเป็นผู้ออกค่าใช้จ่าย ซึ่งก็ยังคงนิยมปฏิบัติกันในทุกวันนี้http://www.guardian.co.uk/lifeandstyle/2009/mar/13/white-day-money-dating-equality แต่ก็ไม่แน่นอนเสมอไป

ที่มาของคำ  			
วลี "going Dutch" อาจจะมาจากมารยาททางสังคมของดัตช์ ในเนเธอร์แลนด์การต่างคนต่างจ่ายเป็นเรื่องที่ทำกันอย่างปกติ แต่ถ้าระหว่างหญิงและชายแล้วฝ่ายชายส่วนใหญ่ก็ยังเป็นผู้จ่าย อังกฤษผู้เป็นปรปักษ์กับเนเธอร์แลนด์โดยเฉพาะระหว่างสมัยสงครามอังกฤษ-เนเธอร์แลนด์เริ่มเผยแพร่วลีหลายวลีที่มีคำว่า  "Dutch" อยู่ในวลีที่สร้างการเหมารวมในทางอคติต่อชาวดัตช์ ตัวอย่างเช่น กล้าแบบดัตช์ (Dutch courage) หมายถึงความกล้าที่มาจากการดื่มสุรา หรือ เมียดัตช์ (Dutch wife) ซึ่งมีหลายความหมายเช่นโสเภณี หรือ กระเป๋าน้ำร้อน

 ต่างคนต่างจ่ายในภาษาต่างๆ 
 ไทย - "ต่างคนต่างจ่าย"
  
 อิตาลี - "pagare alla romana" (จ่ายเหมือนชาวโรม) 

 ตุรกี - "hesabı Alman usulü ödemek" (จ่ายแบบเยอรมัน)

 บางประเทศในอเมริกาใต้ - "pagar a la americana" (จ่ายแบบอเมริกัน)

 อียิปต์ - "Englizy" (แบบอังกฤษ)

 อาร์เจนตินา - "a la romana" (จ่ายเหมือนชาวโรม) 

 กัวเตมาลา - "a la ley de Cristo... cada quien con su pisto"

 เอลซัลวาดอร์ - "Ley de Esparta... Cada quien paga lo que se harta" (กฎสปาร์ตัน ต่างคนต่างจ่ายของที่ตนกิน)

 อินเดีย - "Tera Tu Mera Main in" (ภาษาฮินดู) หรือ "Tujhe Tu Majhe Mi" (ภาษาฮินดู)  (คุณจ่ายส่วนของคุณ ผมจ่ายส่วนของผม) ถ้าใช้คำว่า "going Dutch" ก็จะแปลว่าแบ่งใบเสร็จเป็นจำนวนเท่าๆ กัน 

 ปากีสถาน - "Apna Apna" (ตัวใครตัวมัน)

 ฟิลิปปินส์ - "KKB" หรือ "Kanya-Kanyang Bayad" (จ่ายให้ตัวเอง)

 จีน - "AA制 (AA zhì)" คำอธิบายต่างกันไป
# ทะเลอะซอฟ
ทะเลอะซอฟ (;) เป็นทะเลที่ตื้นที่สุดในโลก โดยมีความลึกที่สุดเพียง 14 เมตร หรือ 46 ฟุต เชื่อมต่อช่องแคบเคียร์ชสู่ทะเลดำทางตอนใต้ บริเวณทางตอนเหนือติดกับประเทศยูเครน และติดกับประเทศรัสเซียทางตะวันออก และทางตะวันตกติดกับแหลมไครเมีย และแม่น้ำดอนก็ไหลลงทะเลอะซอฟด้วย
# เบสเมนต์แจกซ์
เบสเมนต์แจกซ์  เป็นดูโอแนวเพลงยูเคเฮาส์ ประกอบด้วยสมาชิก เฟลิกซ์ บักซ์ตันและไซมอน แรตคลิฟฟ์ มีชื่อเสียงในช่วงปลายคริสต์ทศวรรษ 1990 ผลงานอัลบั้มชุดแรก Remedy มีซิงเกิลดังอย่าง "Red Alert" และ "Rendez Vu" ซึ่งเพลงหลังติดชาร์ตยูเคซิงเกิลส์ชาร์ต ที่อันดับ 4 ซึ่งถือเป็นซิงเกิลอันดับสูงสุดของวงeveryHit.com - UK Top 40 Chart Archive, British Singles & Album Charts อัลบั้มถัดมา Rooty ออกในปี 2001 มีซิงเกิลในอัลบั้มนี้อย่าง "Romeo", "Jus 1 Kiss", "Where's Your Head At?", "Do Your Thing" และ "Get Me Off" ต่อมาในปี 2003 ออกผลงานชุด Kish Kash หลังจากนั้นในปี 2005 มีอัลบั้มรวมเพลงชุด The Singles ติดอันดับ 1 บนยูเคอัลบั้มส์ชาร์ต ต่อมาออกผลงานอัลบั้มชุดที่ 4 ชื่อชุด Crazy Itch Radio (2006) และในปี 2009 ออกผลงานชุด Scars

ผลงาน
สตูดิโออัลบั้ม
 1999: Remedy
 2001: Rooty
 2003: Kish Kash
 2006: Crazy Itch Radio
 2009: Scars

อัลบั้มรวมเพลง
1997: Atlantic Jaxx Recordings: A Compilation
 2000: Jaxx Unreleased
 2005: Basement Jaxx: The Singles
 2006: Atlantic Jaxx Recordings: A Compilation Vol. 2
# อาบาชิริ
อาบาชิริ  เป็นศูนย์กลางของกิ่งจังหวัดโอค็อตสค์ ในจังหวัดฮกไกโด จัดว่าเป็นเมืองที่มีแห้งแล้งที่สุดในญี่ปุ่น

สิ่งที่มีชื่อเสียงที่สุดของอาบาชิริคือ เรือนจำอาบาชิริ ซึ่งใช้กักขังนักโทษการเมืองในยุคเมจิ ปัจจุบันได้กลายเป็นพิพิธภัณฑ์ โดยมีเรือนจำความปลอดภัยขั้นสูงสุดแห่งใหม่ในเมืองใช้กักขังนักโทษแทน เมืองนี้เป็นเมืองท่าสำคัญและเป็นปลายทางของรถไฟ

ใน ค.ศ. 2008 อาบาชิริมีประชากร 40,333 คน ความหนาแน่นของประชากร 85.6 คนต่อตารางกิโลเมตร มีพื้นที่ทั้งหมด 470.94 ตารางกิโลเมตร

อาบาชิริตั้งอยู่ในด้านตะวันออกของกิ่งจังหวัดโอค็อตสค์ ห่างจากนครคิตามิไปทางตะวันออก 50 กิโลเมตร พื้นที่เต็มไปด้วยเนินเขาจำนวนมาก แต่ไม่มีภูเขาสูง

เมืองพี่น้องของอาบาชิริคือ พอร์ตแอลเบร์นี ในรัฐบริติชโคลัมเบีย ประเทศแคนาดา แต่ละปีมีนักเรียนจำนวนมากเข้าร่วมโครงการแลกเปลี่ยนนักเรียนระหว่างสองเมืองนี้

ท่าอากาศยานที่อยู่ใกล้กับอาบาชิริคือ ท่าอากาศยานเมมัมเบ็ตสึ ตั้งอยู่ในเมืองโอโซระ

 ประวัติศาสตร์ 
 มีนาคม ค.ศ. 1872 หมู่บ้านอาบาชิริ (アバシリ村) ได้ถือกำเนิดขึ้น โดยตั้งชื่อตามอำเภออาบาชิริ ในแคว้นคิตามิ
 ค.ศ. 1875 ตัวอักษรคันจิ 網走村 ถูกนำมาใช้เป็นชื่อหมู่บ้านอาบาชิริ
 ค.ศ. 1902 หมู่บ้านอาบาชิริ เมืองคิตามิ หมู่บ้านอิซานิ และหมู่บ้านนิกูริบาเกะ ถูกผนวกรวมกันเป็นเมืองอาบาชิริ
 ค.ศ. 1915 เมืองอาบาชิริได้ผนวกเอาหมู่บ้านโนโตโระและหมู่บ้านโมโกโตะเข้าไว้ด้วย
 ค.ศ. 1921 หมู่บ้านเมมัมเบ็ตสึแยกตัวออกจากเมืองอาบาชิริ (ต่อมาคือเมืองเมมัมเบ็ตสึ ซึ่งถูกผนวกเข้ากับเมืองโอโซระเมื่อ ค.ศ. 2006)
 ค.ศ. 1931 ขอบเขตระหว่างเมืองอาบาชิริกับหมู่บ้านเมมัมเบ็ตสึถูกตีขึ้นใหม่
 11 กุมภาพันธ์ ค.ศ. 1947 หมู่บ้านฮิงาชิโมโกโตะแยกตัวออก (ถูกผนวกเข้ากับเมืองโอโซระเมื่อ ค.ศ. 2006) เมืองอาบาชิริยกฐานะขึ้นเป็นนครอาบาชิริ พื้นที่ทั้งหมดของเมืองโอโซระในปัจจุบันเคยเป็นส่วนหนึ่งของอาบาชิริ
# งานสะสมศิลปะหลวงของพระราชวงศ์อังกฤษ
งานสะสมศิลปะหลวง หรือ งานสะสมศิลปะหลวงของพระราชวงศ์อังกฤษ  คืองานสะสมศิลปะที่เป็นของพระราชวงศ์อังกฤษ แต่อยู่ในความรับผิดชอบขององค์กรที่รักษาเพื่อผู้สืบราชบัลลังก์และเพื่อชาติThe Royal Collection - What is the Royal Collection?The Royal Collection > About the Royal Collection งานสะสมประกอบด้วยจิตรกรรมกว่า 7,000 ชิ้น, จิตรกรรมสีน้ำ และ ภาพวาดเส้น 40,000 ชิ้น และงานพิมพ์ของศิลปินชั้นครู (old master print) อีกประมาณ 150,000 และรวมทั้งพรมทอแขวนผนัง, เฟอร์นิเจอร์, เครื่องกระเบื้อง, หนังสือ และงานศิลปะอื่นๆ  งานเหล่านี้เก็บสะสมไว้ตามสถานที่ต่างหลายแห่งที่รวมทั้งที่พระราชวังแฮมพ์ตันคอร์ท และ พระราชวังวินด์เซอร์ ซึ่งเปิดให้ประชาชนเข้าชมได้ และ หอศิลป์สมเด็จพระราชินี (Queen's Gallery) ภายในพระราชวังบัคคิงแฮมในลอนดอน นอกจากนั้นก็มีที่There is also a หอศิลป์สมเด็จพระราชินี, เอดินบะระห์ติดกับพระราชวังโฮลีรูด ราคาของงานสะสมทั้งหมดประมาณกันว่ามีมูลค่ากว่าหมื่นล้านปอนด์
# สาธารณรัฐปกครองตนเองไครเมีย
ไครเมีย  หรือมีชื่อเรียกอย่างเป็นทางการว่า สาธารณรัฐปกครองตนเองไครเมีย  เป็นสาธารณรัฐปกครองตนเอง ภายใต้ประเทศยูเครน ตั้งอยู่ทางชายฝั่งด้านเหนือของทะเลดำ  ที่รวมถึงแหลมไครเมีย มีเมืองหลวงชื่อซิมเฟโรปอล (Simferopol) ตั้งอยู่กลางแหลม ไครเมียมีพื้นที่ 26,200 ตร.กม. (10,100 ตร.ไมล์) และมีประชากร 1,966,801 คน (ข้อมูลปี 2557)
# ปุ๋ยอินทรีย์
ปุ๋ยอินทรีย์  คือ ปุ๋ยที่ได้จากการย่อยสลายอินทรีย์วัตถุทางชีวเคมีโดยจุลินทรีย์กลุ่มใช้ออกซิเจน (Aerobic Microorganisms) จนเป็นประโยชน์ต่อพืช

ปุ๋ยอินทรีย์ปุ๋ยอินทรีย์ ข้อมูลจาก Thaifertilizer.com/organic-fertilizer เป็นปุ๋ยทำจากวัสดุอินทรีย์ มีธาตุอาหารที่เป็นประโยชน์สำหรับการเจริญเติบโตของพืช ผลิตจากวัสดุอินทรีย์ ของเสียจากโรงงาน(บางประเภท) มูลวัว มูลไก่ มูลค้างคาว ซากต้นไม้ ใบไม้ กรดอะมิโน โดโลไมท์ และแร่ธาตุต่าง ๆ นำมาบด เติมจุลินทรีย์ บ่มหมัก กลับกอง จนย่อยสลายกลายเป็นปุ๋ย
# การพิสูจน์โดยไฟของโมเสส (จอร์โจเน)
การพิสูจน์โดยไฟของโมเสส  เป็นภาพเขียนสีน้ำมันที่เขียนโดยจอร์โจเนจิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในประเทศอิตาลี

จอร์โจเนเขียนภาพ “การพิสูจน์โดยไฟของโมเสส” ราวระหว่างปี ค.ศ. 1500 ถึงปี ค.ศ. 1501 ซึ่งเป็นปีหลังจากที่ย้ายไปเวนิส ภาพการพิสูจน์เป็นภาพที่มีเนื้อหาและขนาดใกล้เคียงกับภาพ “การตัดสินของซาโลมอน” ที่ก็เป็นงานสะสมของหอศิลป์อุฟฟิซิเช่นกัน

เนื้อหาของภาพ “การพิสูจน์โดยไฟของโมเสส” มาจากคัมภีร์ทาลมุดและอาจจะเป็นงานที่ได้รับการจ้างให้เขียน โดยผู้ที่ไม่ได้รับการศึกษาทางวัฒนธรรมอย่างสูงเท่าใดนักและมีได้ปฏิบัติตามหลักทางการของโรมันคาทอลิก

การวางภาพตามแนวนอนคล้ายคลึงกันกับงานเขียน “อุปมานิทัศน์ศักดิ์สิทธิ์” โดยจิโอวานนี เบลลินี ที่ให้ความสำคัญแก่การเขียนภูมิทัศน์ รายละเอียดของการเขียนภูมิทัศน์แสดงให้เห็นถึงอิทธิพลที่ได้รับจากลักษณะการเขียนทางตอนเหนือของยุโรป
# ชายหนุ่มกับแอปเปิล (ราฟาเอล)
ชายหนุ่มกับแอปเปิล  เป็นภาพเขียนสีน้ำมันที่เขียนโดยราฟาเอล Web Gallery of Art: Raphaelจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิในเมืองฟลอเรนซ์ในประเทศอิตาลี  

ราฟาเอลเขียนภาพ “ชายหนุ่มกับแอปเปิล” ในปี ค.ศ. 1505 และเป็นภาพที่มักจะมีความเกี่ยวข้องกับภาพ  “นักบุญไมเคิล” และภาพ  “นักบุญจอร์จ” 

ผู้เป็นแบบเชื่อกันมานานว่าเป็นฟรานเชสโค มาเรียที่ 1 เดลลา โรเวเร
# คำพิพากษาของซาโลมอน (จอร์โจเน)
คำพิพากษาของซาโลมอน  เป็นภาพเขียนสีน้ำมันที่เขียนโดยจอร์โจเนจิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในประเทศอิตาลี

จอร์โจเนเขียนภาพ “คำพิพากษาของซาโลมอน” ราวระหว่างปี ค.ศ. 1500 ถึงปี ค.ศ. 1501 เป็นภาพที่มีเนื้อหาและขนาดใกล้เคียงกับภาพ “การพิสูจน์โดยไฟของโมเสส” ที่ก็เป็นงานสะสมของหอศิลป์อุฟฟิซิเช่นกัน

ภาพ “คำพิพากษาของซาโลมอน” แสดงซาโลมอนกษัตริย์ของชาวยิวบนบัลลังก์พร้อมด้วยข้าราชสำนัก โดยมีสตรีสองคนอ้างสิทธิว่าเป็นแม่ที่แท้จริงชองเด็กที่นอนอยู่บนดิน และทูลขอให้พระองค์ตัดสิน คำพิพากษาของซาโลมอนทำให้ทราบว่าสตรีคนใดที่ไม่ใช่แม่ที่แท้จริง ภาพแบ่งครึ่งด้วยต้นโอ้คสูงใหญ่สองต้นที่แบ่งภูมิทัศน์ในฉากหลังเป็นสองส่วน
# พุทราอินเดีย
พุทราอินเดีย (ชื่อวิทยาศาสตร์ : Ziziphus mauritiana Lam.) หรือ เบอร์  เป็นไม้ยืนต้นในวงศ์ Rhamnaceae มีถิ่นกำเนิดในแถบประเทศอินเดีย

 ลักษณะทั่วไป 
พุทราอินเดียเป็นไม้ยืนต้นขนาดกลาง ใบรูปทรงไข่แกมกลมขนาดประมาณ 1 นิ้ว บริเวณลำต้นและกิ่งจะมีหนามแหลม ดอกจะออกเป็นช่อเล็ก ๆ สีเหลือง มีกลิ่นเหม็น ผลมีเปลือกสีเขียว รูปทรงมีทั้งที่เป็นแบบทรงกลมถึงรูปรี  ปลายผลรูปร่างกลมถึงแหลม มีหลายขนาด ผลแก่จะมีสีเหลือง แก่จัดจะเปลี่ยนเป็นสีน้ำตาล รสชาติมีทั้งแบบที่หวานสนิท เปรี้ยวอมหวานหรือฝาด มีเมล็ดเดียวอยู่กลางลูก

 การขยายพันธุ์ 
โดยทั่วไป ต้นพุทรามักจะเกิดขึ้นเองในที่ราบสภาพดินทั่วไปในป่า  ซึ่งการขยายพันธุ์ สามารถทำได้ทั้งเพาะเมล็ด และตอนกิ่ง

 การใช้ประโยชน์ 
 เปลือกลำต้น ใช้ต้มกินแก้อาการจุกเสียด แก้ท้องเสีย ท้องร่วง แก้อาเจียน
 ใบ นำมาตำสด ๆ ใช้สุมศีรษะ แก้อาการเป็นหวัดคัดจมูก
 ผลสุก เป็นผลไม้ทานสดหรือแปรรูปโดยการกวนหรือดอง มีสรรพคุณทางยาคือ ช่วยขับเสมหะ แก้ไอ และคุณสมบัติเป็นยาระบาย
 ผลดิบ มีรสฝาด ใช้รักษาอาการไข้
# เดอะคิงส์
เดอะ คิงค์ส  (The Kinks) เป็นวงดนตรีร็อกสัญชาติอังกฤษ ตั้งแต่ปี 1963 ประกอบด้วยสมาชิกด้วย เรย์ เดวีส์ เดฟ เดวีส์ และ มิก เอโวรีhttp://www.allmusic.com/artist/the-kinks-p4690  มีชื่อเสียงในช่วงปลายคริสต์ทศวรรษ 1960 จากซิงเกิ้ลดังอย่าง "You Really Got Me" 

สตูดิโออัลบั้ม
ปี  รายชื่อัลบั้ม  อันดับสูงสุดที่สหราชอาณาจักร  ชาร์ตอัลบั้ม  อันดับสูงสุดที่สหรัฐอเมริกา ชาร์ตอัลบั้ม1964  Kinks(Released in the US as You Really Got Me)   #4  #29 1965  Kinks-Size(US only album)  -  #131965  Kinda Kinks  #3  #60 1965  Kinkdom(US only album)  -  #471965  The Kink Kontroversy  #9  #951966  Face to Face  #12  #1361967  Something Else by The Kinks  #35  #1531968  The Kinks Are the Village Green Preservation Society  -  -1969  Arthur (Or the Decline and Fall of the British Empire)  -  #1051970  Lola versus Powerman and the Moneygoround, Part One  -  #351971  Muswell Hillbillies  -  #1001972  Everybody's in Show-Biz  -  #701973  Preservation: Act 1  -  #1771974  Preservation: Act 2  -  #1141975  Soap Opera  -  #511976  Schoolboys in Disgrace  -  #451977  Sleepwalker  -  #211978  Misfits  -  #401979  Low Budget  -  #111981  Give the People What They Want  -  #151983  State of Confusion  -  #121984  Word of Mouth  -  #571986  Think Visual  -  #811989  UK Jive  -  #1221993  Phobia  -  #166
# ซัง
ซัง สามารถหมายถึง

 ซัง คำลงท้ายชื่อของบุคคลญี่ปุ่น
 ซังข้าวโพด ฝักข้าวโพดที่แกะเอาเมล็ดออกหมดแล้ว
 ตอซัง ตอข้าวที่เกี่ยวรวงแล้ว
# แฮ็นดริก อาเฟอร์กัมป์
แฮ็นดริก อาเฟอร์กัมป์Web Gallery of Art: Hendrick Avercamp (รับศีล 27 มกราคม ค.ศ. 1585 - 15 พฤษภาคม ค.ศ. 1634) เป็นจิตรกรคนสำคัญของยุคทองของเนเธอร์แลนด์ของคริสต์ศตวรรษที่ 16 และ 17 ชาวดัตช์ อาเฟอร์กัมป์มีชื่อเสียงในการเขียนจิตรกรรมภูมิทัศน์

อาเฟอร์กัมป์ได้รับการศึกษาเบื้องต้นกับปีเตอร์ อีซากส์ (ค.ศ. 1569-ค.ศ. 1625) ผู้เป็นจิตรกรภาพเหมือนที่เกิดในเดนมาร์ก และอาจจะกับดาฟิด ฟิงก์โบนส์ ในปี ค.ศ. 1608 อาเฟอร์กัมป์ก็ย้ายจากอัมสเตอร์ดัมไปยังเมืองกัมเปิน (Kampen) อาเฟอร์กัมป์เป็นใบ้ ซึ่งทำให้เขาได้รับฉายาว่า "de Stomme van Kampen" (นายใบ้แห่งกัมเปิน)

แฮ็นดริก อาเฟอร์กัมป์เป็นจิตรกรคนแรก ๆ ที่เริ่มเขียนจิตรกรรมภูมิทัศน์ของตระกูลการเขียนแบบดัตช์ของคริสต์ศตวรรษที่ 17 ผู้มีความถนัดในการเขียนฉากเนเธอร์แลนด์ในฤดูหนาว งานของอาเฟอร์กัมป์เป็นงานที่มีชีวิตชีวาและมีสีสัน และการวาดผู้คนในภาพอย่างบรรจง

งานของอาเฟอร์กัมป์เป็นที่นิยมกันอย่างแพร่หลาย ภาพหลายภาพได้รับแต่งโทน (tint) ด้วยสีน้ำ ผู้ซื้อก็จะนำไปใส่อัลบัมเป็นงานสะสม งานสะสมศิลปะหลวงของพระราชวงศ์อังกฤษมีงานเขียนหลายชิ้นอันสำคัญของอาเฟอร์กัมป์
# อาการชอบน้ำปัสสาวะ
thumb
อาการชอบน้ำปัสสาวะศัพท์บัญญัติ ราชบัณฑิตยสถาน  สืบค้นคำว่า "urophilia"  เป็นกามวิปริต  ประเภทหนึ่งซึ่งเป็นพฤติกรรมของมนุษย์ที่เมื่อได้เห็นหรือได้คิดคำนึงถึงปัสสาวะก็จะเกิดกามารมณ์ Dorland's Medical Dictionary for Healthcare Consumers คำว่า urolagnia ในภาษาอังกฤษนั้นมีที่มาจากคำประสมในภาษาละติน คือ "ouron" ว่าปัสสาวะ + "lagneia" ว่าหื่นกาม  

ผู้มีอาการชอบน้ำปัสสาวะบางทีมักชอบถ่ายปัสสาวะรดบุคคลอื่นหรือชอบที่จะถูกกระทำเยี่ยงนั้น บางคนก็ชอบบริโภคน้ำปัสสาวะซึ่งมีชื่ออาการทางแพทยศาสตร์ว่า "อาการชอบดื่มน้ำปัสสาวะ"  กิจกรรมเหล่านี้ในภาษาอังกฤษมักเรียกโดยภาษาปากว่า golden showers, watersports, piss play

ในประเทศนิวซีแลนด์ การเผยแพร่สิ่งใด ๆ เพื่อส่งเสริมหรือสนับสนุนให้เกิดอาการชอบน้ำปัสสาวะไม่ว่ากระทำโดยประการใด เป็นความผิดอาญาที่ระวางโทษจำคุกไม่เกินสิบปี

 ลักษณะโดยสังเกต 

 ปัสสาวะมักพุ่งไปยังผู้อื่น
 เสื้อผ้าเปียก : บุคคลนั้นจะถูกกระตุ้นทางเพศโดยการทำให้เสื้อผ้าเปียกหรือสังเกตเห็นผู้อื่นทำเช่นนั้น เพราะเขาจะชอบที่ขาของเขาเปียก(หรือส่วนอื่นๆ ของร่างกาย) เปียกโชกไปด้วยปัสสาวะ ความรู้สึกอบอุ่นที่รู้สึกได้เมื่อปัสสาวะหยดลงบนร่างกายจะให้ความรู้สึกผ่อนคลายและน่าพึงพอใจอย่างมากแก่บุคคลนั้น ในหลายกรณี บุคคลนั้นยังถูกกระตุ้นด้วยการดมกลิ่นส่วนต่างๆ ของร่างกายที่มีกลิ่นปัสสาวะด้วย บางคนถูกปลุกเร้าด้วยการบอกบางคนว่าพวกเขาสูญเสียการควบคุมและทำให้ตัวเองเปียก บางคนชอบใส่เสื้อผ้าบางประเภทเพื่อให้ปัสสาวะ
 การแอบดู : การเห็นปัสสาวะอีกคนโดยที่บุคคลนั้นไม่ทราบ ไม่ว่าจะบันทึกเทปวิดีโอด้วยกล้องที่ซ่อนอยู่ หรือซุ่มซ่อนในสถานที่ที่ผู้คนกำลังปัสสาวะหรือมีโอกาสปัสสาวะ
# ฟีลิปส์ เวาเวอร์มัน
ฟีลิปส์ เวาเวอร์มัน (24 พฤษภาคม ค.ศ. 1619 - 19 พฤษภาคม ค.ศ. 1668) เป็นจิตรกรชาวดัตช์คนสำคัญของยุคทองของเนเธอร์แลนด์ของคริสต์ศตวรรษที่ 17 เวาเวอร์มันมีความเชี่ยวชาญทางการเขียนจิตรกรรมทะเลทัศน์และฉากการต่อสู้ในสงคราม

ประวัติ
เวาเวอร์มันเริ่มการศึกษาศิลปะกับบิดา เปาล์ เวาเวอร์มัน ผู้เป็นจิตรกรประวัติศาสตร์ผู้มีความสามารถพอสมควร ตามปากคำของผู้ร่วมสมัย เวาเวอร์มันก็ได้รับการฝึกหัดจากฟรันส์ ฮัลส์ (ค.ศ. 1581/85-ค.ศ. 1666) ด้วย และเข้าเป็นสมาชิกของสมาคมช่างนักบุญลูกาในปี ค.ศ. 1642 และเสียชีวิตเมื่อวันที่ 19 พฤษภาคม ค.ศ. 1668

จำนวนงานเขียน
เวาเวอร์มันเขียนภาพทั้งหมดด้วยกันราว 800 ภาพที่อยู่ในรายการในแค็ตตาล็อกของจอห์น สมิท แต่ในแค็ตตาล็อกของโฮฟสเตเดอ เดอ โครต ก็มีด้วยกันกว่า 1200 ภาพ แต่ใน Catalogue raisonné ของเบียร์กิท ชูมาเคอร์ จำนวนลดลงเหลือเพียง 560 ภาพที่ระบุว่าเป็นงานที่เขียนโดยเวาเวอร์มันจริง และภาพหลายภาพในแค็ตตาล็อกของโฮฟสเตเดอ เดอ โครต เป็นภาพที่เขียนโดยน้องชายสองคนของฟีลิปส์ คือ ปีเตอร์และยัน และโดยผู้ลอกเลียนอื่น ๆ ทั่วยุโรป

งานเขียน
งานเขียนของเวาเวอร์มันรวมหัวข้อต่าง ๆ ที่ได้แก่ ฉากม้า ฉากล่าสัตว์ ภาพภูมิทัศน์กับนักเดินทาง การประจัญบานของทหารม้าและทหารราบ เวาเวอร์มันมักจะเขียนม้าขาวในภาพ และเป็นผู้มีฝีมือในการเขียนภาพสัตว์และฉากหลังที่เป็นภูมิทัศน์ที่เหมาะสม

งานเขียนของเวาเวอร์มันแบ่งได้เป็นสามช่วง ช่วงแรกเป็นช่วงที่ได้รับอิทธิพลจากปีเตอร์ ฟัน ลาร์ (ค.ศ. 1599-หลัง ค.ศ. 1642) ซึ่งเป็นจิตรกรที่เขียนแบบอิตาลี และเห็นได้จากการใช้สีน้ำตาลหมาจิ้งจอกและการเขียนที่ยังเป็นเหลี่ยม ในช่วงกลางเป็นภาพเขียนที่สดใสบรรจงและการใช้โทนสีเงิน และช่วงสุดท้ายเป็นสีที่หม่นลง
# พระแม่มารีให้นม (ดา วินชี)
พระแม่มารีให้นม  (อิตาลี: Madonna Litta ) เป็นภาพเขียนสีน้ำมันที่เขียนโดยเลโอนาร์โด ดา วินชี  จิตรกรสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์เฮอร์มิทาจในกรุงเซนต์ปีเตอร์สเบิร์กในสหพันธรัฐรัสเซีย

องค์ประกอบภาพอยู่ภายในที่มืดโดยมีช่องโค้งเปิดสองช่องเช่นเดียวกับในภาพ แม่พระแห่งดอกคาร์เนชันของดา วินชี ซึ่งวาดขึ้นก่อนหน้า และมีฉากหลังเป็นทิวทัศน์ของภูเขาในมุมมองทางอากาศที่สามารถมองเห็นได้กว้างไกล ในพระหัตถ์ซ้ายของพระคริสต์ทรงนกจาบปีกอ่อนสีทอง (Goldfinch) ซึ่งเป็นสัญลักษณ์ของความหลงใหลในอนาคต  

เลโอนาร์โดเขียนภาพ “พระแม่มารีให้นม” ราวปี ค.ศ. 1490 เป็นภาพที่พระแม่มารีกำลังให้นมแก่พระบุตร แต่ท่าทางเก้งก้างของพระบุตรทำให้นักวิชาการบางท่านสันนิษฐานว่าบางส่วนของภาพอาจจะเขียนโดยโบลทราฟฟิโอผู้เป็นลูกศิษย์ของดา วินชี อีกข้อหนึ่งที่ทำให้สันนิษฐานว่าดา วินชีให้ลูกศิษย์เขียนให้เสร็จคือจากเส้นของของพระแม่มารีและพระบุตรดูแข็งกว่างานอื่นของดา วินชี และฉากหลังที่เรียบ

ภาพ “พระแม่มารีให้นม” เป็นภาพที่เขียนให้กับตระกูลวิสคอนติประมุขแห่งมิลาน ต่อมาตกไปเป็นของตระกูลลิตตาที่เป็นเจ้าของต่อมาอีกหลายร้อยปี ในปี ค.ศ. 1865, ซาร์อเล็กซานเดอร์ที่ 2 แห่งรัสเซียซื้อจากเคานท์ลิตตา, n. 5. และเก็บภาพไว้ที่พิพิธภัณฑ์เฮอร์มิทาจที่เป็นที่ตั้งของภาพมาจนกระทั่งทุกวันนี้  ภาพเขียนปรากฏในภาพยนตร์ รหัสลับดาวินชี
# ฌ็อง-ออนอเร ฟรากอนาร์
ฌ็อง-ออนอเร ฟรากอนาร์ (5 เมษายน ค.ศ. 1732 (birth/baptism certificate) - 22 สิงหาคม ค.ศ. 1806) เป็นจิตรกรรมสมัยบาโรกชาวฝรั่งเศสของคริสต์ศตวรรษที่ 18 ผู้มีลักษณะงานที่มีชีวิตชีวา และออกไปในเชิงสุขารมณ์นิยม (hedonism) ฟรากอนาร์เป็นจิตรกรที่มีความสามารถดีเด่นของปลาย สมัยอ็องเซียงเรฌีม ผู้มีผลงานกว่า 550 ภาพที่ไม่รวมงานวาดเส้นและงานแกะพิมพ์ แต่เพียงห้าชิ้นเท่านั้นที่ระบุเวลาเขียนที่แน่นอน ในบรรดาภาพเขียน ภาพชีวิตประจำวันเป็นประเภทการเขียนที่มีชื่อเสียงที่สุด ที่ฟรากอนาร์สื่อบรรยากาศของความใกล้ชิดและเชิงความดึงดูดทางเพศ (eroticism)
# พระนางพรหมจารีและพระกุมารกับนักบุญอันนา (เลโอนาร์โด ดา วินชี)
พระนางพรหมจารีและพระกุมารกับนักบุญอันนา  เป็นภาพเขียนสีน้ำมันที่เขียนโดยเลโอนาร์โด ดา วินชี New Advent Catholic Encyclopedia, Leonardo da Vinci จิตรกรยุคฟื้นฟูศิลปวิทยาคนสำคัญชาวอิตาลี ที่ปัจจุบันตั้งแสดงอยู่ที่พิพิธภัณฑ์ลูฟวร์ที่ปารีสในประเทศฝรั่งเศส  

“พระนางพรหมจารีและพระกุมารกับนักบุญอันนา” เป็นงานที่เขียนราวปี ค.ศ. 1508 เป็นภาพของนักบุญอันนา พระนางพรหมจารีมารีย์ และพระกุมารเยซู พระกุมารกำลังไขว่คว้าแกะซึ่งเป็นสัญลักษณ์ของพระมหาทรมานของพระเยซู ขณะที่พระแม่มารีย์ทรงพยายามรั้งไว้  ภาพเขียนไดัรับจ้างให้เขียนสำหรับเป็นฉากแท่นบูชาเอกที่บาซิลิกาเดลลาซานทิซซิมาอันนันซิอาตาแห่งฟลอเรนซ์ (Santissima Annunziata, Florence) และเป็นหัวเรื่องที่ดา วินชีครุ่นคิดมานาน

 ประวัติ 
ในปี ค.ศ. 1498 เลโอนาร์โดศึกษาการวางตัวแบบทั้งสามในรูปเดียวกันโดยร่างภาพ “พระนางพรหมจารีและพระกุมารกับนักบุญอันนาและนักบุญยอห์นแบปติสต์” (หอศิลป์แห่งชาติ, ลอนดอน, อังกฤษ) ซึ่งประกอบด้วยตัวแบบทั้งสามและนักบุญจอห์นแบ็พทิสต์เมื่อยังเป็นเด็ก ภาพร่างอีกภาพหนึ่งที่วาดก่อนหน้านั้นตั้งแสดงอยู่ที่บาซิลิกาซานทิซซิมาอันนันซิอาตา ในปี ค.ศ. 1501 แต่ปัจจุบันสูญหายไปแล้ว 

ภาพนี้เป็นภาพที่เขียนในบั้นปลายชีวิตของเลโอนาร์โดเมื่อหันไปให้ความสนใจในด้านคณิตศาสตร์และอื่น ๆ เลโอนาร์โดอาจจะเขียนภาพไม่เสร็จเพราะมัวแต่ไปสนใจสิ่งอื่นๆ 

นอกจากสัญลักษณ์เกี่ยวกับลูกแกะที่กล่าวข้างบนแล้ว ฟราปีเอโตร ดา โนเวลลาราผู้เป็นรองอธิการคณะคาร์เมไลท์ก็ยังให้ความหมายที่มีความสำคัญต่อภาพเพิ่มเติม ดา โนเวลลาราเชื่อว่าใบหน้าที่สงบของนักบุญอันนาที่ตรงกันข้ามกับความพะวักพะวนของพระแม่มารีย์ “อาจจะแทนความรู้สึกของทางสถาบันศาสนาที่ไม่ต้องการให้พระมหาทรมานของพระเยซูถูกระงับ”  

โครงร่างของภาพเป็นแบบสามเหลี่ยมปิรามิดซึ่งมีอิทธิพลต่อราฟาเอลและอันเดรอา เดล ซาร์โต  องค์ประกอบของภาพเป็นแรงบันดาลใจให้แก่ประติมากรของยุคฟื้นฟูศิลปวิทยา อันเดรอา ซานโซวีโน (โบสถ์ซานอากอสติโน, โรม) และงานที่มีชื่อเสียงน้อยกว่าโดยฟรันเชสโก ดา ซันกัลโล (Francesco da Sangallo) (ออร์ซันมีเกเล เมืองฟลอเรนซ์)

 เกร็ดความรู้ 
ในบันทึกของเลโอนาร์โด ดา วินชีกล่าวไว้ก่อนการร่างภาพวาดชิ้นนี้ว่าตนเองฝันเห็นนกแร้งตัวใหญ่ที่กำลังเข้ามาหาตนและเขาก็กำลังจะหนี  ซึ่งก็ได้แปลงจากนกแร้งให้เป็นพระแม่มารีย์ และวาดภาพการวางท่าทางของเขาเองแทนตัวพระบุตรดั่งที่เห็น หากสังเกตดูในงานชินนี้จะพบท่าทางที่กล่าวมา
# มารีอา อันนาแห่งน็อยบวร์ค
มาเรีย อันนาแห่งฟัลทซ์-น็อยบวร์ค สมเด็จพระราชินีแห่งสเปน (, ,) (28 ตุลาคม ค.ศ. 1667 - 16 กรกฎาคม ค.ศ. 1740)

มาเรีย อันนาแห่งฟัลทซ์-น็อยบวร์คเสด็จพระราชสมภพเมื่อวันที่ 28 ตุลาคม ค.ศ. 1667 ณ วังเบินรัทที่เมืองดึสเซลดอร์ฟในรัฐผู้คัดเลือกฟัลทซ์ เป็นพระธิดาในฟิลลิพ วิลเฮ็ล์ม ผู้คัดเลือกแห่งฟัลทซ์และเอลีซาเบ็ท อมาเลียแห่งเฮ็สเซิน-ดาร์มชตัท มาเรีย อันนาเป็นพระอัครมเหสีองค์ที่สองในพระเจ้าคาร์โลสที่ 2 แห่งสเปน
# ปีเตอร์ ลัสต์มัน
ปีเตอร์ ปีเตอส์โซน ลัสต์มัน (ค.ศ. 1583 - 4 เมษายน ค.ศ. 1633) เป็นจิตรกรคนสำคัญชาวดัตช์Murray, P. & L. (1997). Penguin dictionary of art and artists (7th edition), p. 287, 436–438. London: Penguin Books. ISBN 0-14-051300-0. ของยุคทองของเนเธอร์แลนด์ของคริสต์ศตวรรษที่ 17 ปีเตอร์ ลัสต์มันมีความเชี่ยวชาญทางการเขียนจิตรกรรมประวัติศาสตร์ ความสำคัญของลัสต์มันไม่ใช่แต่เพียงภาพที่เขียน แต่ตรงที่เป็นครูของแร็มบรันต์และยัน ลีเฟินส์ ด้วย การเขียนของลัสต์มันเน้นรายละเอียดของใบหน้า มือ และเท้า
# เอลีซาเบตตา ฟาร์เนเซ
เอลีซาเบตตา ฟาร์เนเซ สมเด็จพระราชินีแห่งสเปน (, ,) (22 ตุลาคม ค.ศ. 1692 - 11 กรกฎาคม ค.ศ. 1766)

เอลีซาเบตตา ฟาร์เนเซพระราชสมภพเมื่อวันที่ 22 ตุลาคม ค.ศ. 1692 ที่วังพิลอตตา, พาร์มาในอิตาลี เป็นพระธิดาในโอโดอาร์โดที่ 2 ดยุคแห่งพาร์มาและมาเรีย อันนา ดัชเชสแห่งบาวาเรีย เอลีซาเบตตา ฟาร์เนเซเป็นพระอัครมเหสีองค์ที่สองในพระเจ้าฟิลิปที่ 5 แห่งสเปน หรือฟิลิปป์แห่งฝรั่งเศสAchaintre, Nicolas Louis, Histoire généalogique et chronologique de la maison royale de Bourbon, Vol. 2, (Publisher Mansut Fils, 4 Rue de l'École de Médecine, Paris, 1825), 128. พระองค์ทรงดำรงตำแหน่งเป็นพระราชินีแห่งสเปนสองครั้งๆ แรกระหว่างปี ค.ศ. 1692 ถึงปี ค.ศ. 1724 และ ครั้งที่สองระหว่างปี ค.ศ. 1724 ถึงปี ค.ศ. 1746ทรงมีบทบาททางการต่างประเทศและทางการเมืองสเปนอย่างมาก
# ค่ายเพลงอิสระ
ค่ายเพลงอิสระ  หรือ ค่ายเพลงอินดี้  คือ ค่ายเพลงที่ก่อตั้งโดยไม่อยู่ในการควบคุมของบริษัทหรือองค์กรในอุตสาหกรรมธุรกิจการบันทึกเสียงใด ๆ

 ภาพรวม 
นักวิจารณ์ทั้งหลายต่างก็ให้คำนิยามความแตกต่างระหว่างค่ายเพลงทั่วไปกับค่ายเพลงอิสระแตกต่างกันออกไป แต่ในทางปฏิบัติแล้ว คำนิยามเดิมของค่ายเพลงทั่วไป คือ ค่ายเพลงที่มีช่องการเผยแพร่เป็นของตนเอง ซึ่งในค่ายเพลงอิสระบางแห่ง โดยเฉพาะอย่างยิ่ง ค่ายเพลงที่มีศิลปินที่ประสบความสำเร็จสังกัดอยู่ จะลงนามในข้อตกลงกับค่ายเพลงทั่วไป ค่ายเพลงทั่วไปยังอาจถือสิทธิ์ในค่ายเพลงอิสระบางส่วนหรือทั้งหมดก็เป็นได้
# เวอร์จินเรเคิดส์
เวอร์จินเรเคิดส์ เป็นเครื่องหมายการค้าในการบันทึกเสียง ก่อตั้งเมื่อ พ.ศ. 2509 ผู้ก่อตั้งโดยผู้บริหารกิจการ ริชาร์ด แบรนสัน ปัจจุบัน เป็นบริษัทบันทึกเสียงในเครือ ยูนิเวอร์แซลมิวสิกกรุ๊ป

แหล่งข้อมูลอื่น
เว็บทางการ
# แคปิตอลเรเคิดส์
แคปิตอลเรเคิดส์ (Capitol Records) เป็นค่ายเพลงที่อยู่ในลอสแอนเจลิส ประเทศสหรัฐอเมริกา เคยอยู่ในเครือ อีเอ็มไอกรุ๊ป ปัจจุบันอยู่ในเครือ ยูนิเวอร์ซัลมิวสิคกรุ๊ป

 แหล่งข้อมูลอื่น
# พระเยซูและหญิงผิดประเวณี (เบรอเคิลผู้พ่อ)
พระเยซูและหญิงผิดประเวณี  เป็นงานจิตรกรรมที่เขียนโดยปีเตอร์ เบรอเคิล (ผู้พ่อ) (ค.ศ. 1525-1569) จิตรกรชาวเฟลมิชคนสำคัญของจิตรกรรมสมัยฟื้นฟูศิลปวิทยาแบบดัตช์และเฟลมิช ภาพ "พระเยซูและหญิงผิดประเวณี" เขียนขึ้นเมื่อราวปี ค.ศ. 1565 ปัจจุบันตั้งแสดงอยู่ที่หอศิลป์สถาบันศิลปะคอร์โทลด์ (Courtauld Institute of Art) ในกรุงลอนดอน สหราชอาณาจักร

ภาพ "พระเยซูและหญิงผิดประเวณี" เป็นภาพที่มีเนื้อหามาจากพระคัมภีร์ไบเบิล เมื่อฟาริซีนำหญิงที่ทำผิดฐานล่วงประเวณีมาหาพระเยซูจอห์น 8:3-8:11 (Holy Zone for Christ) ความผิดดังกล่าวตามปกติแล้วมีโทษถึงตายโดยการถูกขว้างด้วยก้อนหิน แต่ในภาพนี้พระเยซูทรงคุกเข่าลงเขียน "ผู้ใดในพวกท่านที่ไม่มีบาป ก็ให้ผู้นั้นเอาหินขว้างเขาก่อน"จอห์น 8:7 (Holy Zone for Christ) บนพื้นหน้าสตรีที่ถูกกล่าวหา"Christ and the Woman Taken in Adultery". Philadelphia Museum of Art. Retrieved on 29 May, 2009. บนพื้นทางซ้ายของสตรีมีก้อนหินวางอยู่หลายก้อนที่ไม่ได้ใช้ขว้างSutton, 74 เบรอเคิลเขียนภาพสตรีที่มีลักษณะอ่อนโยน ที่เป็นรูปทรงแบบอุดมคติแทนที่จะเป็นภาพสตรีพื้นบ้านเช่นที่เบรอเคิลชอบเขียนตามปกติHagen & Hagen, 28

งานเขียนถูกขโมยจากหอศิลป์เมื่อวันที่ 2 กุมภาพันธ์ ค.ศ. 1982Apple, R.W. JR. "London Theft: $1 Million Bruegel". New York Times, 4 February, 1982. Retrieved on 29 May, 2009. ความที่เป็นภาพที่มีชื่อเสียงและมีค่ามากทำให้หาผู้ซื้อไม่ได้ และภาพเขียนหายไปจนกระทั่งปี ค.ศ. 1992 เมื่อตำรวจพบGillman, Peter & Gillman, Leni. "Paint job: How the Tate profited from a great art heist". Sunday Times, January 26, 2003. Retrieved on 29 May, 2009.